Diari Oficial de la Generalitat Valenciana


Sumari del DOGV 3024, del 30-06-1997 (1997/8699)

Convocatòria i bases per a la provisió d'una plaça de Policia Local pel torn de mobilitat.
------------------------------------------------------------------------------------------

### Dades del document

Número de DOGV
:   3024

Data del DOGV
:   30-06-1997

Secció del DOGV
:   AUTORITATS I PERSONAL - OFERTES D'OCUPACIÓ PÚBLICA, OPOSICIONS I CONCURSOS

Número del document
:   1997/8699


Data del document
:   17-06-1997

Organisme emissor
:   Ajuntament d'Onil

Tipus de document
:   Convocatòria

Convocatòria i bases per a la provisió d'una plaça de Policia Local pel torn de mobilitat  
L'Ajuntament d'Onil, en sessió plenària realitzada el dia 10 de juny de 1997, va acordar aprovar la convocatòria de les proves selectives per a la provisió en propietat d'una plaça de policia local, vacant en la plantilla de funcionaris d'aquest ajuntament, oferta en torn de mobilitat, segons les bases següents:  
Primera. Objecte  
Aquestes bases tenen com a objecte establir les normes que han de regir el procés de selecció per a la provisió en propietat d'una plaça de policia local (guàrdia), escala d'administració especial, subescala de serveis especials, classe policia local i els seus auxiliars, grup D, segons el nivell de titulació de l'article 25 de la Llei 3/1984, de 2 d'agost, la provisió de la qual serà per torn de mobilitat, oferta mitjançant concurs de mèrits.  
Aquesta plaça es troba vacant en la plantilla d'aquesta corporació, i està inclosa en l'oferta d'ocupació pública d'aquest ajuntament de l'exercici 1997.  
En el supòsit de no ser coberta la plaça per aquest sistema, s'inclourà, sense més acord, en el nombre de places convocades per aquest ajuntament a través del sistema d'oposició lliure.   
Segona. Requisits dels aspirants  
2.1 Per poder participar en aquest concurs s'hauran de complir els requisits següents, referits al dia en què acabe el termini d'admissió de sol·licituds.  
a) Ser funcionari de carrera, integrat en la subescala de serveis especials, policia local, de qualsevol dels municipis de la Comunitat Valenciana, amb plaça de la categoria que es convoca, en situació de servei actiu en lloc de policia municipal.  
b) Haver estat almenys dos anys en el lloc de treball des del qual es concursa.  
c) Que no falten menys de 10 anys per complir l'edat de jubilació forçosa.  
d) No patir cap malaltia o defecte físic que impedisca l'exercici normal de les funcions pròpies de l'escala i categoria. Els aspirants hauran d'adjuntar a la instància un certificat mèdic, expedit per un facultatiu competent, en què haurà de fer-se constar expressament que el reconeixement ha estat realitzat d'acord amb l'annex I de l'Ordre de 5 de desembre de 1994, de la Conselleria d'Administració Pública (DOGV número 2.413, de 23 de desembre de 1994), que estableix el quadre d'exclusions mèdiques següent:  
1. Obesitat o primesa manifesta que dificulten o incapaciten l'exercici del lloc de treball.  
2. Ulls i visió.  
- Acuïtat visual amb o sense correcció del 75% de la taula de mesura.  
- Hemianòpsia completa i absoluta.  
3. Oïda i audició.  
- Acuïtat auditiva que supose la pèrdua entre 3.000 i 4.000 hertz a 35 decibels o 6.000 hertz a 45 decibels.  
4. Aparell locomotor.  
- Qualsevol patologia òssia d'extremitats que produïsquen retraccions o limitacions funcionals de causa muscular o articular.  
5. Aparell cardiovascular.  
- Hipertensió arterial mal controlada, que no haurà de sobrepassar les xifres en repòs i amb repetició de 170 mmHg en pressió sistòlica i els 95 mmHg en pressió diastòlica.  
- Varius ulceroses. Tromboflebitis. Insuficiències cardíaques. Hipertròfia ventricular esquerra descompensada. Infart de repetició.  
6. Aparell respiratori.  
- La branquiopatia crònica obstructiva. El pneumotòrax espontani (en més d'una ocasió).  
7. Sistema nerviós.  
- Epilèpsia, alcoholisme i toxicomanies.  
8. Pell i faneres.  
- Cicatrius que produïsquen limitacions funcionals.  
9. Altres processos patològics.  
- Malalties immunològiques sistemàtiques.  
- Intoxicacions cròniques.  
- Hemopaties greus.  
e) No estar suspés en ferm ni inhabilitat per a l'exercici de funcions públiques.  
f) Estar en possessió dels permisos de conducció de vehicles de totes les classes A i B.  
g) Qualsevol altre requisit que s'establesca per a la promoció interna dels funcionaris de la policia local en les disposicions legals vigents.  
h) No haver estat separat en virtut d'expedient disciplinari del servei de qualsevol de les administracions públiques.  
2.2 Tots els requisits s'hauran de complir el darrer dia del termini de presentació de sol·licituds i s'hauran de mantenir durant tot el procés selectiu. En aquest sentit, es podran facultar efectuar les comprovacions oportunes fins arribar a la presa de possessió.  
Tercera. Sol·licituds  
Qui desitge participar en el concurs de mèrits convocat, haurà de sol·licitar-ho amb els models d'instància que facilitarà aquest ajuntament, dirigides a l'alcaldia de l'Ajuntament d'Onil, o en la forma que recull l'article 38.4 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, adjuntant el justificant d'haver ingressat en la tresoreria municipal la quantitat de 1.500 PTA, en concepte de drets d'examen, i en les quals haurà de manifestar que reuneix totes i cadascuna de les condicions o requisits exigits en la base segona, referit a la data d'expiració del termini assenyalat per a l'admissió d'instàncies, i que es compromet a jurar o prometre en consciència i pel seu honor que complirà fidelment les obligacions del càrrec amb lleialtat al rei, i guardarà i farà guardar la Constitució com a norma fonamental de l'Estat.  
Les bases de la convocatòria es publicaran en el Diari Oficial de la Generalitat Valenciana.  
El termini de presentació de sol·licituds serà de 20 dies naturals comptadors a partir de l'endemà de la publicació de l'extracte d'aquesta convocatòria en el Boletín Oficial del Estado.  
En aquest extracte s'anunciarà que en el Butlletí Oficial de la Província d'Alacant es publicarà la resolució d'aprovació de la llista d'admesos i exclosos i els anuncis successius a què hi haja lloc.  
Les instàncies es presentaran en hores hàbils, en el Registre General de l'ajuntament o en la forma determinada en la Llei de Procediment Administratiu Comú.  
Quarta. Admissió d'aspirants  
Una vegada acabat el termini de presentació d'instàncies, l'alcaldia-presidència dictarà una resolució, en el termini màxim d'un mes, en què declararà aprovada la llista provisional d'aspirants admesos i exclosos.  
En aquesta resolució, que es publicarà al Butlletí Oficial de la Província i en el tauler d'anuncis, constarà el nom i els cognoms dels aspirants admesos i exclosos, i, si és el cas, el motiu de la no admissió. Contra aquesta resolució es podrà presentar reclamació en el termini de quinze dies hàbils. Si es presenten reclamacions seran acceptades o rebutjades en la resolució per la qual s'aprove la llista definitiva, que es publicarà, així mateix, en els llocs indicats per a la llista provisional.  
En el mateix acte administratiu s'indicarà, a més , la composició del tribunal, el lloc, la data i l'hora de constitució d'aquest per valorar els mèrits. Tot això sense perjudici del que disposa la Llei de Règim Jurídic de les Administracions Públiques i del Procediment Administratiu Comú, en l'article 71, pel que fa referència a l'esmena i millora de deficiències.  
Si en qualsevol moment del procés selectiu arriba a coneixement del tribunal que algun dels aspirants no posseeix la totalitat dels requisits exigits en aquestes bases, després d'audiència a l'interessat, es proposarà la seua exclusió a l'alcalde, indicant les inexactituds o falsedats formulades per l'aspirant en la sol·licitud d'admissió a la prova selectiva respectiva i als efectes procedents.  
Cinquena. Tribunal qualificador  
Composició  
El tribunal qualificador serà designat per resolució de l'alcaldia, en el seu moment, i estarà integrat per:  
President: el de la corporació o regidor que hi delegue.  
Secretari: el secretari de la corporació o un funcionari d'aquesta que hi delegue, hi actuarà a més com a vocal.  
Vocals:  
- Un representant del professorat oficial designat per l'Institut Valencià de Seguretat Pública.  
- Un representant de l'administració del Consell de la Generalitat Valenciana, designat per la Direcció General d'Administració Local.  
- El cap del cos de la policia local de la corporació, i si hi manca, un funcionari de la corporació de categoria igual o superior designat pels representants dels treballadors.  
- El regidor delegat del servei.  
- El regidor delegat de personal.  
- Un regidor designat entre els grups de l'oposició.  
- Un representant dels treballadors.  
Amb excepció del president, tots els membres del tribunal hauran d'estar en possessió d'una titulació igual o superior a l'exigida en la convocatòria.  
El tribunal podrà disposar la incorporació als seus treballs d'assessors especialistes designats per l'alcaldia, per a formulació i qualificació de les proves d'aptitud medicointel·lectual, físiques i valencià, que col·laboraran amb el tribunal i tindran veu però no vot. El seu nomenament haurà de fer-se públic junt amb el del tribunal.  
Quan concórrega en els membres del tribunal alguna de les circumstàncies previstes en l'article 28 de la Llei 30/1992, de 26 de novembre, de Règim Jurídic de les Administracions Públiques i Procediment Administratiu Comú, aquests s'abstindran d'intervenir i notificaran aquesta circumstància a l'alcaldia-presidència; així mateix, els aspirants podran recusar-los en la forma prevista en l'article 29 de la llei esmentada.  
El tribunal no podrà constituir-se ni actuar sense l'assistència, com a mínim, de la meitat més un dels seus integrants, titulars o suplents indistintament, tret del president i del secretari, i estarà facultat per a la interpretació adequada de les bases de la convocatòria.  
Les actuacions del tribunal poden ser recorregudes mitjançant la interposició, pels interessats, de recurs ordinari davant l'alcaldia-presidència, en el termini d'un mes comptador des que aquestes es feren públiques, d'acord amb l'article 114 de la Llei 30/1992, de 26 de novembre.  
Els membres del tribunal i també els possibles assessors especialistes, percebran les indemnitzacions que per raons del servei estableix el Reial Decret 236/1988, de 4 de març, en les quanties previstes aplicables en el moment de la realització de les proves selectives.  
A aquests efectes, el tribunal tindrà la categoria quarta.  
La data, l'hora i el lloc de constitució del tribunal per a la composició d'aquest, junt amb la llista d'admesos i exclosos, es publicarà en el Butlletí Oficial de la Província, després de l'anunci de la convocatòria en el Boletín Oficial del Estado.  
Sisena. Inici i desenvolupament del procés selectiu  
Concurs de mèrits.  
La valoració dels mèrits s'efectuarà d'acord amb el barem següent:  
Titulació acadèmica  
Fins un màxim de 15 punts.  
Es valoraran les titulacions acadèmiques, acreditades pels concursants, que siguen superiors a les exigides com a requisit per poder accedir a les proves selectives, d'acord amb l'escala següent:  
Grup A:  
- Doctor: 8 punts.  
- Llicenciat: 6 punts.  
Grup B:  
- Diplomat universitari o equivalent: 5 punts.  
Grup C:  
- Batxillerat, Formació Professional de 2n grau, accés a universitat per a majors de 25 anys o equivalent: 3 punts.  
Altres titulacions  
- Diplomat superior en Criminologia: 4 punts.  
- Títol de Criminologia (3 anys): 3 punts.  
No es valoraran com a mèrit aquelles titulacions que figuren com a requisit per a la provisió del lloc de treball, ni aquelles que foren imprescindibles per a la consecució d'altres de nivell superior. En la puntuació d'accés universitat només es computarà una d'elles.  
Grau personal  
S'adjudicarà un màxim de 3 punts per al possessió d'un determinat grau personal consolidat dins la carrera administrativa de la forma següent:  
a) Per posseir un grau personal superior al nivell del lloc sol·licitat: 3 punts  
b) Per posseir un grau personal igual al nivell del lloc sol·licitat: 2 punts  
c) Per posseir un grau personal inferior al nivell del lloc sol·licitat: 1 punt  
Antiguitat.  
Fins un màxim de 20 punts.  
Per cada any d'antiguitat en la mateixa escala i categoria de la policia local o superior: 1,50 punts, fins un màxim de 10 punts.  
Per cada any d'antiguitat prestat en qualsevol administració pública: 0,50 punts per any complet, fins un màxim de 10 punts.  
Altres mèrits.  
Fins un màxim de 15 punts.  
Coneixement de valencià, acreditat amb certificat oral de la Junta Qualificadora de Coneixements de Valencià  
- Coneixements Orals 0,75 punts  
- Certificat de Grau Elemental 1,25 punts  
- Certificat de Grau Mitjà 2,50 punts  
- Certificat de Grau Superior 3,00 punts  
Cursos  
Per realització de cursos organitzats pel Ministeri de l'Interior, l'IVASP o organismes anàlegs o en escoles de policia de les corporacions locals i reconeguts per l'IVASP, ajustats al barem següent:  
Fins un màxim de 50 punts  
 Diploma Certificat Certif. aprof.  
Nombre d'hores d'assisténcia d'aprofitam. excel.lent  
De 20 a 50 h 0,5 1 2  
De 51 a 100 h 1 2 4  
De 101 a 150 h 2 3 6  
De 151 a 200 h 3 4 8  
De 201 a 250 h 4 5 10  
Més de 250 h 5 7 14  
Quan es tracte de cursos de durada inferior a la mínima esmentada, la puntuació d'aquests la constituirà la suma del còmput d'hores i/o assistència. En el cas d'haver impartit hores com a professor en els cursos, es puntuaran amb el barem corresponent al certificat d'aprofitament.  
Els cursos bàsics de formació inicial i els cursos de capacitació no seran objecte de puntuació.  
Els cursos de dispensa en un grau del requisit titulació es puntuaran com a cursos amb certificat d'aprofitament o d'aprofitament excel·lent segons els casos, no seran puntuables si ja es tingueren en compte a l'efecte de titulació acadèmica per a promoció interna.  
Així mateix es valoraran els coneixements en administració i gestió dels recursos humans i informàtica. De la mateixa manera es valoraran els títols de socorrista aquàtic, primers auxilis, curs de submarinisme, arts marcials, defensa personal i altres acreditats adientment i apreciats lliurement pel tribunal qualificadors. Publicacions, conferències, seminaris, felicitacions, etc. La puntuació màxima total d'aquest apartat no podrà superar els 4 punts.  
Entrevista personal  
Es realitzarà davant el tribunal qualificador, valorant-se fins un màxim de 10 punts amb el contingut i la puntuació que s'assenyala:  
a) Coneixements del terme municipal, guia de carrers, organització i administració municipal i altres de particular interés per a policia local de l'ajuntament convocant: 3 punts.  
b) Valoració i comprovació de l'aptitud, l'eficàcia, la iniciativa i l'experiència professional del concursant en activitats anteriors: fins un màxim d'1 punt.  
No seran citats per a realitzar l'entrevista aquells aspirants la puntuació dels quals, sumats els mèrits amb el màxim possible de l'entrevista, no tinguen com a mínim 15 punts.  
L'ordre d'intervenció dels aspirants serà l'alfabètic, i començarà l'aspirant el primer cognom del qual comence per la lletra insaculada, d'acord amb el resultat del sorteig públic que es realitzarà davant el secretari municipal, després de fer públic el dia que s'assenyale a l'efecte.  
Setena. Relació d'aprovats, penetració de documents i nomenaments  
Acabada la qualificació dels aspirants, el tribunal publicarà la relació d'aprovats per ordre de puntuació, sense que aquests puguen excedir el nombre de places convocades, i elevarà a l'alcaldia-presidència la seua proposta de nomenament en favor del concursant que obtinga major puntuació i que tindrà caràcter de provisional.  
L'ordre de prioritat per a l'adjudicació de la plaça convocada el determinarà la major puntuació total obtinguda a la vista dels mèrits al·legats. En cas d'empat, s'acudirà per a dirimir-la a la major puntuació dels cursos realitzats. En cas de persistir-hi l'empat, s'acudirà a la data de naixement, adjudicant-se la plaça al sol·licitant de major edat.  
El concursant proposat presentarà en la secretaria de la corporació, en el termini de vint dies naturals comptadors des de l'endemà de la publicació de la llista d'aprovats, els documents que acrediten els requisits exigits en aquestes bases.  
La falta de presentació de la documentació dins el termini establert, tret dels casos de força major o quan de la presentació dels documents es deduïsca el no compliment dels requisits de la convocatòria o supòsits de falsedat en la declaració, produïran la invalidesa de les actuacions de l'aspirant. En aquest sentit, comportara la nul·litat subsegüent dels actes del tribunal pel que fa a aquest, i la impossibilitat d'efectuar el seu nomenament, sense perjudici d'altres responsabilitats en què haurà pogut incórrer.  
En aquest cas, la proposta es considerarà feta en favor de l'aspirant següent, que ordenat d'acord amb la puntuació obtinguda haguera superat la totalitat de les proves selectives d'aquest concurs de mèrits i tinga cabuda en les places convocades com a conseqüència de l'anul·lació esmentada.  
Una vegada aprovada la proposta pel ple, el concursant nomenat haurà de prendre possessió en el termini de 30 dies hàbils comptadors des de l'endemà de la notificació del nomenament. Si no pren possessió en el termini assenyalat, sense causa justificada, quedarà anul·lades les seues actuacions.  
Qui, sense causa justificada, no prenga possessió dins el termini assenyalat, perdrà tots els drets derivats de la superació de les proves selectives i del nomenament conferit subsegüent.  
En l'acte de presa de possessió, el funcionari nomenat haurà de prestar jurament o promesa d'acord amb la fórmula prevista en l'article 31.c del Decret Legislatiu de 20 de març de 1991, del Consell de la Generalitat Valenciana, pel qual s'aprova el Text Refós de la Llei de la Funció Pública Valenciana i en el Reial Decret 707/1979, de 5 d'abril.  
Vuitena. Incidències  
El tribunal queda autoritzat per resoldre els dubtes que es presenten i prendre els acords necessaris per al bon ordre del concurs en tot allò no previst en aquestes bases.  
Novena. Impugnació i revocació de la convocatòria  
Contra aquestes bases que esgoten la via administrativa podrà interposar-se recurs contenciós administratiu, en el termini de dos mesos comptadors a partir de l'endemà de la publicació en el Boletín Oficial del Estado, i requerirà la comunicació prèvia a l'òrgan que va dictar l'acte impugnat.  
En qualsevol moment, sempre abans de la presentació de les sol·licituds pels aspirants, el ple de l'ajuntament podrà modificar o deixar sense efecte la convocatòria mitjançant l'adopció de l'acord corresponent, el qual serà publicat en la forma prevista en la base següent.  
En la resta de supòsits, per a l'anul·lació o la revisió d'ofici dels acords d'aprovació de les convocatòries, valdrà el que disposen els articles 102 a 106 de la Llei 30/1992, de 26 de novembre, de Règim Jurídic de les Administracions Públiques i Procediment Administratiu Comú.  
Deu. Publicitat de la convocatòria  
D'acord amb l'article 6.2 del Reial Decret 896/1991, de 7 de juny, haurà de publicar-se en el Boletín Oficial del Estado un anunci d'aquestes convocatòries, el qual contindrà: denominació de l'escala, subescala i classe per a l'ingrés de la qual es convoquen les proves selectives, corporació que les convoca, classe i nombre de places amb indicació de les que es reserven a persones amb minusvalideses, data i nombre del butlletí o diari oficial en què s'hagen publicat les bases i la convocatòria.  
Aquestes bases estan a disposició dels interessats a les dependències municipals.  
Onze. Incompatibilitats i legislació aplicable  
L'aspirant proposat quedarà subjecte, si és el cas, al compliment de les prescripcions contingudes en la Llei 53/1984, de 26 de desembre, sobre Incompatibilitats del Personal al Servei de les Administracions Públiques, i la resta de normativa aplicable.  
En tot allò no previst en aquestes bases valdrà el que disposa la Llei 30/1984, de 2 d'agost, de Mesures per a la Reforma de l'Administració Pública; la Llei 7/1985, de 2 d'abril; la Llei 2/1990, de 4 d'abril, de la Generalitat Valenciana; el Decret 152/1991, de 29 d'agost, de la Generalitat Valenciana, i l'Ordre de 9 de setembre de 1991, per la qual es desplega; l'Ordre de 5 de desembre de 1994, de la Conselleria d'Administració Pública, i la resta de disposicions aplicables i concordants.  
Onil, 17 de juny de 1997.- L'alcalde: José M. Rozalén Rubio.